
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 147
                                                             din 28 iunie 2018
privind preluarea unor contracte de închiriere
Consiliul Local al Municipiului Sighişoara, întrunit în ședință ordinară, 

               
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.438/08.06.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara cu nr. 14.740/23.05.2018, formulată de domnul Bogdan Liviu, cu referire la preluarea contractului de închiriere nr. 333/2005, așa cum a fost modificat și completat prin actele adiționale nr. 1/2009 și nr. 2/2014, având ca obiect terenul situat în Municipiul Sighișoara, str. Ștefan Octavian Iosif, nr. 23, în suprafață de 80 mp., cu destinația de curte (20 mp.) și grădină (60 mp.), aferent construcției – apartamentul nr. II, ca urmare a dobândirii în proprietate a construcției – apartamentul nr. II de către domnul Bogdan Liviu;

Având în vedere cererea înregistrată la Municipiul Sighişoara cu nr. 14.493/21.05.2018, formulată de domnul Schuller Nicolae, cu referire la preluarea contractului de închiriere nr. 664/2006, așa cum a fost modificat și completat prin actele adiționale nr. 1/2010 și nr. 2/2015, având ca obiect terenul situat în Municipiul Sighișoara, str. Câmpului, nr. 34, în suprafață de 269 mp., cu destinația de teren agricol (arabil), ca urmare a dobândirii în proprietate a cotei de ½ din imobilul înscris în C.F. nr. 51.840 Sighișoara (nr. C.F. vechi 7938), sub nr. top. 7989, de către domnul Schuller Nicolae și soția, doamna Schuller Cristina;

Având în vedere că, în urma preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin preluarea contractelor de închiriere, se aduc venituri suplimentare la bugetul local;
Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 16.437/08.06.2018, prin care se propune preluarea contractelor de închiriere menționate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
            În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. (1) Se aprobă preluarea, începând cu data de 01.07.2018, a contractului de închiriere nr. 333/2005, așa cum a fost modificat și completat prin actele adiționale nr. 1/2009  și nr. 2/2014, având ca obiect terenul situat în Municipiul Sighișoara, str. Ștefan Octavian Iosif, nr. 23, în suprafață de 80 mp., cu 
destinația de curte (20 mp.) și grădină (60 mp.), aferent construcției – apartamentul nr. II, de către domnul Bogdan Liviu, ca urmare a dobândirii în proprietate a construcției – apartamentul nr. II.
(2) Chiria va fi cea stabilită prin contractul de închiriere şi va fi indexată cu indicele de inflaţie anual.

(3) Clauzele contractuale din contractul de închiriere nr. 333/2005, așa cum a fost modificat și completat prin actele adiționale nr. 1/2009 și nr. 2/2014, îşi menţin valabilitatea între Municipiul Sighişoara şi domnul Bogdan Liviu.

Art. 2. (1) Se aprobă preluarea, începând cu data de 01.07.2018, a contractului de închiriere nr. 664/2006, așa cum a fost modificat și completat prin actele adiționale nr. 1/2010  și nr. 2/2015, având ca obiect terenul situat în Municipiul Sighișoara, str. Câmpului, nr. 34, în suprafață de 269 mp., cu destinația de teren agricol (arabil), de către domnul Schuller Nicolae și soția, doamna Schuller Cristina, ca urmare a dobândirii în proprietate a cotei de ½ din imobilul înscris în C.F. nr. 51.840 Sighișoara (nr. C.F. vechi 7938), sub nr. top. 7989. 

(2) Chiria va fi cea stabilită prin contractul de închiriere şi va fi indexată cu indicele de inflaţie anual.

(3) Clauzele contractuale din contractul de închiriere nr. 664/2006, așa cum a fost modificat și completat prin actele adiționale nr. 1/2010 și nr. 2/2015, îşi menţin valabilitatea între Municipiul Sighişoara şi domnul Schuller Nicolae cu soția, doamna Schuller Cristina.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  3 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. domnul Bogdan Liviu;

  1 ex. domnul Schuller Nicolae și soția, doamna Schuller Cristina.
14 ex.
B.A. 

